sagorsarker/bangla-wikipedia huggingface dataset:
দ্য মেমরি অফ হোয়াইটনেস

দ্য মেমরি অফ হোয়াইটনেস (ইংরেজি: "The Memory of Whiteness") হল কিম স্ট্যানলি রবিনসনের লেখা একটি কল্পবিজ্ঞান উপন্যাস। বইটি প্রকাশিত হয়েছিল ১৯৮৫ সালে। রবিনসনের "মার্স" ত্রয়ীর মতো এই উপন্যাসটিও সৌরজগতের অন্যান্য গ্রহ-উপগ্রহে মানুষের স্থাপন করা কাল্পনিক উপনিবেশের প্রেক্ষাপটে রচিত। এই উপন্যাসের বর্ণিত চরিত্রগুলি সৌরজগতের মধ্যে গ্রহ থেকে গ্রহান্তরে একটি ‘গ্র্যান্ড ট্যুরে’ বের হয়েছেন এবং এই ট্যুর উপলক্ষ্যে তারা বিভিন্ন উপনিবেশে অবতরণ করছেন। উপন্যাসে তারা যে সব গ্রহে ও প্ল্যানেটয়েডে উপস্থিত হন, সেগুলির বিস্তারিত বর্ণনা দেওয়া হয়েছে। এই ট্যুরের উদ্দেশ্য ছিল "হোলিওয়েলকিন অর্কেস্ট্রা" নামে একটি বাদ্যযন্ত্রের কনসার্ট। এই বাদ্যযন্ত্রটি ভবিষ্যৎকালের একটি বাদ্যযন্ত্র, যা নির্বাচিত কয়েকজন দক্ষ শিল্পীর দ্বারা বাজানো হয়। একজন সাংবাদিক সেই অর্কেস্ট্রার সঙ্গে সফরে যান। কিছুকাল বাদে তিনি একটি ষড়যন্ত্রের অস্তিত্ব আবিষ্কার করেন। তার মনে হয় ধূসর-রঙা পোশাক-পরিহিত সূর্যপূজক একদল সন্ন্যাসী এই ষড়যন্ত্রের সঙ্গে যুক্ত। এই সন্ন্যাসীরা "গ্রেজ" নামে পরিচিত। ট্যুর শেষ হয় বুধ গ্রহের কাছে একটি সৌর স্টেশনে। সেই স্টেশনটি ওই গ্রেজ সন্ন্যাসীদের মালিকানাধীন। তারাই সমগ্র সৌরজগতে শ্বেতরেখা শক্তি উৎসকে নিয়ন্ত্রণ করেন।
ইসলামীকরণ

ইসলামীকরণ (Arabic: أسلمة‎ aslamah),
বা "ইসলামায়ন" হলো কোনো একটি সমাজ, গোষ্ঠী বা দলের ইসলামের দিকে ধাবিত হওয়া বা ইসলাম ধর্মে ধর্মান্তরিত হওয়ার প্রক্রিয়া, যা বাংলাদেশ, সুদান, পাকিস্তান, ইরান, মালয়েশিয়া ও আলজেরিয়ায় সচরাচর দেখতে পাওয়া যায়।
ইংরেজি অভিধানে একে মুসলিমাইজেশন বা মুসলিমায়ন (মুসলমানীকরণ) বলেও বিবেচনা করা হয়।
আরবীকরণ বলতে কোনো একটি অনারব অঞ্চলে ক্রমবর্ধমান আরবীয় সাংস্কৃতিক প্রভাব বিস্তার করাকে বুঝায়। যার ফলে ঐ অঞ্চলের বাসিন্দারা একসময় আরবি ভাষায় কথা বলে এবং/অথবা আরবি সংস্কৃতি ধারণ করে। নিজেদের বিজিত অঞ্চলে আরবীয় খ্রিস্টান ও আরবি-ভাষী ইহুদিদের বিরোধিতায় আরবি ভাষা ও সংস্কৃতি ছড়িয়ে দেওয়া ছিল সপ্তম শতাব্দীতে আরবীয় মুসলিমদের বিজয়গুলির মধ্যে সবচেয়ে গুরুত্বপূর্ণ অর্জন। ফলস্বরূপ আরবীয় জাতির কিছু আদিম উপাদান বিজিত সভ্যতার উপাদানের সাথে নানা রূপ ও ডিগ্রিতে সদৃশ্য হয়ে যায় এবং সামগ্রিকভাবে আরবীয়র বিপরীতে আরব বলে পরিচিত হয়।
এখানে স্মরণীয়, আরবী-করণ আর ইসলামী-করণ একই বিষয় নয়। ইসলামীকরণ হলো- মাতৃভাষাকে অক্ষুণ্ণ রেখে সুস্থ সাংস্কৃতিক চর্চা; সাথে নিজ সত্তার পরিচিতি খুঁজে পাওয়া, যেমন- কোথায় ছিলাম. কোথায় আছি. কোথায় যাব ইত্যাদি প্রশ্নের উত্তর খুঁজা ইসলামীকরণের উদ্দেশ্য।
আলাদিন (২০১৯-এর চলচ্চিত্র)

আলাদিন হচ্ছে ২০১৯ সালে মুক্তিপ্রাপ্ত একটি সঙ্গীতধর্মী কাল্পনিক চলচ্চিত্র। চলচ্চিত্রটি পরিচালনা করেছেন গাই রিচি, যিনি জন অগাস্টের সঙ্গে যৌথভাবে চলচ্চিত্রটির চিত্রনাট্য রচনা করেছেন। এটি ওয়াল্ট ডিজনি পিকচার্সের প্রযোজনায় ১৯৯২ সালের একই নামের চলচ্চিত্রের ওপর ভিত্তি করে নির্মিত। চলচ্চিত্রটিতে অভিনয় করেছেন উইল স্মিথ, মীনা মাসুদ, নাওমি স্কট, মারওয়ান কেনজারি, নাভিদ নেঘাবান, নাসিম পেদরাদ এবং বিলি ম্যাগনুসেন। চলচ্চিত্রটি রাস্তায় বসবাসকারী একজন বালক আলাদিনকে নিয়ে কেন্দ্রিত। যিনি রাজকুমারী জেসমিনের প্রেমে পড়েন, জিনি নামক এক ইচ্ছাপূরণকারী দৈত্যের সাথে বন্ধুত্ব করেন এবং ষড়যন্ত্রকারী জাফরের হাত থেকে রাজ্যকে রক্ষা করেন।
২০১৬ সালের অক্টোবরে ডিজনি ঘোষণা করে যে, গাই রিচি আলাদিন চলচ্চিত্রের পুনঃনির্মাণ করবেন। ২০১৭ সালের জুলাইয়ে দৈত্য চরিত্রে অভিনয় করা স্মিথ দৃশ্যধারণে সর্বপ্রথম যোগদান করেন এবং এরপরের মাসে দুই কেন্দ্রীয় চরিত্রে অভিনয়ের জন্য মাসুদ ও স্কটকে নিশ্চিত করা হয়। ইংল্যান্ডের লংক্রস স্টুডিওজে এর মূল দৃশ্যধারণ শুরু হয় ঐ বছরের সেপ্টেম্বরে, এছাড়াও ২০১৮ সালের জানুয়ারির পূর্ব পর্যন্ত জর্ডানের ওয়াদি রাম মরুভূমিতেও দৃশ্যধারণ করা হয়েছিল।
নাচিন্দা রেলওয়ে স্টেশন

নাচিন্দা রেলওয়ে স্টেশন হল তমলুক-দীঘা লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি নাচিন্দা এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১৪২ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৭৫ কি.মি. দূরে স্টেশনটি অবস্থিত।
নাচিন্দা রেলওয়ে স্টেশনটি পশ্চিমবঙ্গের কন্টাই নন্দকুমার রোড, নাচিন্দা তে অবস্থিত। স্টেশন কোড হল (এনসিএন)। এটি তমলুক-দীঘা লাইনের একটি ছোট রেলওয়ে স্টেশন। নিকটতম স্টেশনগুলি হেঁড়িয়া, কাঁথি এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- মেছেদা-দীঘা লোকাল, পাঁশকুড়া-দীঘা লোকাল এছাড়া সাঁতরাগাছি-দীঘা এক্সপ্রেস, হাওড়া-দীঘা দুরন্ত এক্সপ্রেস, আসানসোল-দীঘা এক্সপ্রেস গুলি এই লাইনের উপর চলাচল করে। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল।
তমলুক-দীঘা লাইনটি ২০০৪ সালে চালু হয়
বিগ টু-হার্টেড রিভার

"বিগ টু-হার্টেড রিভার" হল মার্কিন কথাসাহিত্যিক আর্নেস্ট হেমিংওয়ে রচিত দুই-খণ্ডের ছোটগল্প। এটি ১৯২৫ সালে বনি অ্যান্ড লিভরাইট কর্তৃক হেমিংওয়ের ছোটগল্প সংকলন "ইন আওয়ার টাইম"-এ প্রকাশিত হয়। এটি হেমিংওয়ের অর্ধ-আত্মজীবনীমূলক চরিত্র নিক অ্যাডামসকে কেন্দ্র করে রচিত, যাতে মাত্র তিনবার তার কণ্ঠ শোনা যায়। গল্পে যুদ্ধের বীভৎস রূপ ও প্রকৃতির শুশ্রূষা ও পুনঃপ্রজননের ক্ষমতা চিত্রিত হয়েছে। প্রকাশের পর সমালোচকেরা হেমিংওয়ের বিরল লেখনীর ধরনের প্রশংসা করেন এবং এটি হেমিংওয়ের রচনাবলির উল্লেখযোগ্য কাজ হয়ে ওঠে।
"বিগ টু-হার্টেড রিভার" হেমিংওয়ের শুরুর দিকের কাজ, যাতে তার লেখনীর আইসবার্গ তত্ত্ব ব্যবহৃত হয়েছে। এটি খুবই অল্প বর্ণনায় ও বিস্তৃত ভাব সংবলিত রচনা। হেমিংওয়ে পল সেজানের চিত্রকর্মের দৃশ্যমান অভিনব আবিষ্কার দ্বারা প্রভাবিত হন এবং এই চিত্রশিল্পীর মূল চিত্রে অধিক দৃষ্টি রেখে পটভূমিতে কম দৃষ্টি দেওয়ার ধারণাকে তার গল্পে উপস্থাপনের জন্য গ্রহণ করেন। এই গল্পে মাছ ধরার অল্প বর্ণনা গভীরতার সাথে তুলে ধরা হয়েছে, অন্যদিকে পারিপার্শ্বিক অবস্থায় কম গুরুত্ব দেওয়া হয়েছে।
ওদ্রে আজুলে

ওদ্রে আজুলে (, জন্ম: ৪ঠা আগস্ট ১৯৭২) একজন ফরাসি সরকারি কর্মকর্তা এবং রাজনীতিবিদ। তিনি ২০১৬ সাল থেকে ২০১৭ সাল পর্যন্ত ফ্রান্সের সংস্কৃতি মন্ত্রী হিসাবে কাজ করেন। তিনি ২০১৭ সাল থেকে জাতিসংঘ শিক্ষা, বিজ্ঞান ও সংস্কৃতি সংস্থার (ইউনেস্কো) মহাপরিচালক হিসেবে কাজ করছেন। সংস্থাটির ইতিহাসে তিনি এই পদে নির্বাচিত দ্বিতীয় নারী। ২০২১ সালে তিনি একই পদের দ্বিতীয়বারের মতো নির্বাচিত হন।
সেভেন সেগমেন্ট ডিসপ্লে

সেভেন সেগমেন্ট ডিসপ্লে, বা সেভেন সেগমেন্ট নির্দেশক হলো ইলেকট্রনিক ডিসপ্লে ডিভাইসের একটি রূপ, যা দশমিক সংখ্যা প্রদর্শন করে। ডিজিটাল ঘড়ি, ইলেকট্রনিক মিটার, সাধারণ ক্যালকুলেটর এবং অন্যান্য ইলেকট্রনিক যন্ত্রে সংখ্যাসূচক তথ্য প্রদর্শনে সেভেন সেগমেন্ট ডিসপ্লে ব্যাপকভাবে ব্যবহৃত হয়।
১৯০৩ সালের প্রথম দিকের পেটেন্টের মধ্যে সেভেন সেগমেন্ট চিত্রের উপস্থাপনা পাওয়া যায় (ইউ.এস. পেটেন্ট ১১,২৬,৬৪১), যখন কার্ল কিনসলি (Carl Kinsley) টেলিগ্রাফের মাধ্যমে অক্ষর ও সংখ্যা প্রেরণের একটি পদ্ধতি আবিষ্কার করেন এবং সেগুলি ভাগ ভাগ আকারে ফিতায় মুদ্রণ করেন। ১৯০৮ সালে এফ.ডব্লিউ. উড একটি এইট সেগমেন্ট ডিসপ্লে আবিষ্কার করেন, যেটি বাঁকা রেখা ব্যবহার করে 4 সংখ্যাটি প্রদর্শন করতো (ইউ.এস. পেটেন্ট ৯,৭৪,৯৪৩)। ১৯১০ সালে পাওয়ার প্লান্টের বয়লার কক্ষের সিগনাল প্যানেলের সেভেন সেগমেন্ট ডিসপ্লে আলোকিত করার জন্য বাতি (Incandescent Bulb) ব্যবহৃত হয়েছিল।
গ্রেইস ক্যাসেডি

গ্রেইস ক্যাসেডি (জন্ম ২৪ মার্চ ১৯৯৩) একজন ব্রিটিশ অভিনেত্রী। তিনি "টুমরোল্যান্ড" চলচ্চিত্রে এ্যাথিনা চরিত্রে অভিনয় করা রাফেই ক্যাসেডির বড় বোন। "শিশুশিল্পী হিসেবে তার শুরু" বিবিসি ওয়ান এর নাটক "দ্য চেজ (২০০৬-২০০৭)," সিবিবিসি"’র" সিরিজ "গ্রান্জ হিল (২০০৭-২০০৮)", এবং আইটিভি’র সোপ অপেরা "এমারডেল" (২০০৯–২০১২) এ অভিনয়ের মাধ্যমে।
এখন পর্যন্ত তার সবচেয়ে উল্লেখযোগ্য কাজ হলো বিবিসির "গ্রান্জ হিলে" র‍্যাচেল টাওয়ার্স চরিত্রে অভিনয়। বিগত বছরগুলোতে তিনি "দ্য স্ট্রিট", "দ্য চেজ" এবং "মেরিয়ান এগেইন"সহ বেশকিছু টিভি ধারাবাহিকে গৌণ ভূমিকায় অভিনয় করেছেন। এছাড়াও ক্যাসেডি "ক্যাজুয়ালটি ১৯০৯"-এ অতিথি শিল্পী হিসেবে এবং ড্রামা সিরিজ "ক্যাজুয়ালটি"তে তার ভাই মোসি ক্যাসিডির সাথে স্বল্প সময়ের জন্য অভিনয় করেন, যা ছিল তার ভাইয়ের টিভিতে প্রথম অভিনয়।
ক্যাসেডি "এমারডেল"-এ ২০০৯ সালের প্রারম্ভে অংশগ্রহণ করেন। ২০১২ সালের ২৮ এপ্রিল, তিনি "এমারডেল" থেকে বেরিয়ে যাওয়ার ঘোষণা দেন।
মোরশেদ শফিউল হাসান

মোরশেদ শফিউল হাসান (জন্ম: ২১ মার্চ ১৯৫৩) বাংলাদেশের একজন প্রাবন্ধিক, গবেষক, সমালোচক ও কবি। প্রবন্ধ ও গবেষণায় বিশেষ অবদানের জন্য তিনি ২০১৬ সালে বাংলা একাডেমি সাহিত্য পুরস্কার পেয়েছেন। 
১৯৫৩ সালের ২১ মার্চ চট্টগ্রামে জন্ম মোরশেদ শফিউল হাসানের। তার পিতার নাম মোহাম্মদ ইরশাদ হোসেন এবং মায়ের নাম বেগম সৈয়দুন্নেসা।
পড়াশোনা করেছেন পলোগ্রাউন্ড রেলওয়ে স্কুল, চট্টগ্রাম কলেজিয়েট স্কুল ও চট্টগ্রাম সরকারি কলেজে। পরবর্তীতে ঢাকা বিশ্ববিদ্যালয় থেকে বাংলা ভাষা ও সাহিত্যে সম্মানসহ স্নাতক ও স্নাতকোত্তর সম্পন্ন করেন তিনি। একই বিশ্ববিদ্যালয়ের পিএইচডি ডিগ্রি অর্জন করেছেন মোরশেদ শফিউল হাসান।
পেশাগত জীবনের শুরু সাংবাদিকতা দিয়ে। দৈনিক সংবাদ পত্রিকার বিশ্ববিদ্যালয় রিপোর্টার, দৈনিক জনপদ’র সহ-সম্পাদক এবং দৈনিক গণকণ্ঠ ও বাংলার বাণীর সহকারী সম্পাদক হিসেবে কাজ করেছেন মোরশেদ শফিউল হাসান। আহমদ ছফা সম্পাদিত সাপ্তাহিক "উত্তরণ"-এর নির্বাহী সম্পাদকের দায়িত্ব পালন করেছেন তিনি। ১৯৮৪ সালে বিসিএস পরীক্ষা দিয়ে প্রভাষক হিসেবে সরকারি চাকরিতে যোগ দেন এবং ২০১১ সালে ঢাকার সরকারি বিজ্ঞান কলেজের অধ্যক্ষ হিসেবে অবসর নেন। মাঝে দেশের বিভিন্ন সরকারি কলেজে পাঠদান ছাড়াও প্রাথমিক শিক্ষা অধিদপ্তর এবং জাতীয় শিক্ষাক্রম ও পাঠ্যপুস্তক বোর্ড ইত্যাদিতে কাজ করেছেন তিনি। শিক্ষকতা করেছেন জগন্নাথ বিশ্ববিদ্যালয়ে। সরকারি চাকরি থেকে অবসর নেওয়ার পর "দৈনিক প্রথম আলোর" সহযোগী প্রতিষ্ঠান প্রথমা প্রকাশন-এ পরামর্শক হিসেবে কর্মরত আছেন তিনি। 
স্কুল জীবনেই লেখালেখির শুরু করেন মোরশেদ শফিউল হাসান। নিয়মিত ছড়া, কবিতা লিখতেন। বিশ্ববিদ্যালয়ে পড়াশোনাকালীন সময়ে ভিয়েতনাম মুক্তিসংগ্রামের ইতিহাস নিয়ে প্রধানত কিশোরদের জন্য লেখা তার ’’অবাক নাম ভিয়েতনাম’’ বইটি প্রকাশিত হয়। তরুণ বয়সেই তিনি রোকেয়া-গবেষক হিসেবে তিনি পরিচিতি লাভ করেন। রোকেয়া বিষয়ে লেখা তাঁর প্রথম বই ’’বেগম রোকেয়া : সময় ও সাহিত্য’’ যা ১৯৮২ সালে বাংলা একাডেমি থেকে প্রকাশিত হয়। রোকেয়া বিষয়ে ঢাকা ও কলকাতা থেকে তাঁর আরও দুটি বই যথাক্রমে ’’রোকেয়া : কালে ও কালোত্তরে’’ এবং ’’রোকেয়া : পাঠ ও মূল্যায়ন’’ প্রকাশিত হয়েছে। স্বনামে ও বেনামে তার প্রকাশিত গ্রন্থের সংখ্যা ষাটের বেশি। এর মধ্যে রয়েছে প্রবন্ধ, গবেষণা, কবিতা, উপন্যাস, অনুবাদ, শিশু-কিশোর সাহিত্য, জীবনী, জনপ্রিয় বিজ্ঞান, সাময়িক প্রসঙ্গধর্মী বা সামাজিক-রাজনতিক বিশ্লেষণমূলক রচনা ইত্যাদি। হাসান শফি ও শাকিনা হাসীন নামেও বেশ কিছু বই লিখেছেন।
রোসিয়া মল

রোসিয়া মল () একটি আর্মেনীয় শপিং মল, এটি আর্মেনিয়ার রাজধানী ইয়েরেভানের তিগরান ম্যাটস এভিনিউ তে অবস্থিত। এটি ইয়েরেভানের তৃতীয় বৃহত্তম শপিং মল। রাষ্ট্রপতি সার্জ সার্জসহান এর উপস্থিতিতে রোসিয়া মলটি ৫ মার্চ ২০১৩ সালে খোলা হয়েছিল। রোসিয়া থিয়েটারের পাশে জেনারেল আন্দ্রিয়িক ভূগর্ভস্থ স্টেশনটির সরাসরি প্রবেশাধিকার রয়েছে।
রোসিয়া মলটি তৈরি করে ছিল আর্মেনীয় ব্যবসায়ী, খাচাতুর সুকিয়াসহান এর কোম্পানী "সিল কনসার্ন" এলএলসি। প্রকল্পের মোট খরচ হয়েছিল প্রায় ১৫ মিলিয়ন মার্কিন ডলার। 
মলটি ইয়েরেভানের বৃহত্তম গয়না কেন্দ্রগুলির মধ্যে একটি।
মলে অনেকগুলি ক্যাফে এবং রেস্টুরেন্ট আছে, পাশাপাশি একটি ফুড কোর্ট এবং "প্লে স্পেস", শিশুদের খেলার জায়গাও আছে।
রোসিয়া মলটিতে কিছু প্রধান আন্তর্জাতিক ব্রান্ড, যেমন রয়েছে:
সিনামন (ডেস্কটপ পরিবেশ)

সিনামন এক্স উইন্ডোস সিস্টেমের জন্য একটি ফ্রি ও ওপেন সোর্স ডেস্কটপ পরিবেশ, যার উৎপত্তিস্থল হলো গ্নোম ৩ কিন্তু পুরোনো ডেস্কটপ ব্যবস্থা অনুসরণ করে। সিনামন লিনাক্স মিন্ট ডিস্ট্রোর প্রধান ডেস্কটপ পরিবেশ। তবে অন্যান্য লিনাক্স ডিস্ট্রিবিউশন ও ইউনিক্স-সদৃশ অপারেটিং সিস্টেমের জন্যেও উপযোগী।
গ্নোম ৩-এ গ্নোম শেলের সাথে সামঞ্জস্যতার জন্যে গ্নোম ২-এর প্রচলিত ডেস্কটপ মেটাপর ত্যাগ করা হয়েছিলো। এরই প্রতিক্রিয়ায় গ্নোম ৩ মুক্তির পর অর্থাৎ ২০১১ সালের এপ্রিল মাসে সিনামন ডেস্কটপ পরিবেশের উন্নয়ন কাজ শুরু হয়। একটি স্বাধীন ডেস্কটপ পরিবেশ বানানোর উদ্দেশ্যে, লিনাক্স মিন্ট টিম গ্নোম ৩-এর অনেকগুলো ফোর্ক সংস্করণ বের করেছে। পরিশেষে, অক্টোবর ২০১৩ সালে, সিবামন সংস্করণ ২.০ থেকে, সিনামন গ্নোম থেকে সরে আসে। সিনামনের এপলেটস আর ডেস্কলেটস এরপর থেকে গ্নোমের সাথে উপযোগীতা হারায়।
লিনাক্স মিন্টের স্বকীয়তা হিসাবে সিনামন সংবাদমাধ্যমের উল্লেখযোগ্য কভারেজ পায়, বিশেষত এটার সহজে-ব্যবহারযোগ্যতার জন্যে। রক্ষণশীল ডিজাইন মডেলের প্রতি সম্মান রেখে বলা যায়, সিনামনের এক্সএফসিই এবং গ্নোম ২-এর(মেট ও গ্নোম ক্লাসিক) সাথে সাদৃশ্য রয়েছে।
সিনামনের উল্লেখযোগ্য সুবিধাগুলো হলো:
 সিনামনের নিজস্ব কোন দাপ্তরিক ডকুমেন্টেশন ছিলো না, যদিও গ্নোম শেলের অধিকাংশ ডকুমেন্টেশন সিনামনের সাথে যায়। লিনাক্স মিন্টের সিনামন সংস্করনের জন্যে অবশ্য একটি ডকুমেন্টেশন রয়েছে, যেটি সিনামন ডেস্কটপ অধ্যায়ে পাওয়া যায়। 
সিনামন ১.৪ এ নতুন ওভার ভিউ মুড যোগ করা হয়েছে। এই দুটো মুড হলো "এক্সপো" ও "স্কেল", যেগুলো সিনামন সেটিংস থেকে কনফিগার করা যায়।
লিনাক্স ১২ রিপোজিটরিতে সিনামন পাওয়া যায়, এবং লিনাক্স মিন্ট সংস্করণ ১৩ ও উপরেরগুলোতে অন্তর্ভুক্ত থাকে। লিনাক্স মিন্ট ডেবিয়ান হালনাগাদ প্যাক ৪ রেসপিন সংস্করণেও ঐচ্ছিক ব্যবহারকারী ইন্টারফেস হিসাবে সিনামন রয়েছে। 
লিনাক্স মিন্টের বাইরেও, পিপিএ (পার্সোনাল প্যাকেজ আর্কাইভ) ব্যবহার সিনামন উবুন্টু, ফেডোরা (স্পিন হিসাবে), ওপেনসুয্যে, আর্চ লিনাক্স, জেন্টু লিনাক্স, মাজিয়া, ডেবিয়ান, পারডুস, মানজারো লিনাক্স, এন্টারগোস, সাবায়োন ৮ এবং ফ্রিবিসএসডিতে ইন্সটল করা যায়। সিনামন সুবুন্টু ও সিআর ওএস লিনাক্সের ডিফল্ট ডেস্কটপ পরিবেশ।
দেমিয়ান বিচির

দেমিয়ান বিচির নাহেরা (; জন্ম: ১ আগস্ট ১৯৬৩) হলেন একজন মেক্সিকান-মার্কিন অভিনেতা। তিনি বিচির পরিবারের একজন সদস্য। কয়েকটি টেলিনোভায় অভিনয়ের পর তিনি হলিউডের চলচ্চিত্রে অভিনয় শুরু করেন। তিনি "আ বেটার লাইফ" চলচ্চিত্রে অভিনয়ের জন্য শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।
বিচির ১৯৬৩ সালের ১লা আগস্ট তোরেওনে জন্মগ্রহণ করেন। তার পিতা আলেহান্দ্রো বিচির এবং মাতা মারিক্রুস নাহেরা। তার দুই ভাই অদিসেও ও ব্রুনো, দুজনেই অভিনেতা। তিনি ন্যাশনাল থিয়েটার কোম্পানিতে কাজ করেন এবং সেখানে শেকসপিয়ার ও দস্তয়েভ্‌স্কি লেখা নাটকে অভিনয় করে মেক্সিকান অ্যাসোসিয়েশন অব থিয়েটার ক্রিটিকস থেকে কয়েকটি পুরস্কার অর্জন করেন। তিনি লি স্ট্রাসবার্গ থিয়েটার অ্যান্ড ফিল্ম ইনস্টিটিউটে পড়াশোনা করেন এবং রোজা মেক্সিকানো রেস্তোরাঁয় কাজ করেন।
বিচির "চে" চলচ্চিত্রে ফিদেল কাস্ত্রো চরিত্রে অভিনয় করেন। "আ বেটার লাইফ" চলচ্চিত্রে অভিনয়ের জন্য তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। তিনি এফএক্স চ্যানেলের ধারাবাহিক "দ্য ব্রিজ"-এ অভিনয় করেন। ২০১৫ সালে কোয়েন্টিন টারান্টিনো পরিচালিত "দ্য হেটফুল এইট" চলচ্চিত্রে তাকে রহস্যময় মেক্সিকান বব চরিত্রে দেখা যায়। তার পরিচালিত প্রথম চলচ্চিত্র "উন কেন্তো দে সির্কো অ্যান্ড আ লাভ সং" মোরেলিয়া আন্তর্জাতিক চলচ্চিত্র উৎসবে প্রদর্শিত হয়। তিনি ২০১৭ সালে "অ্যালিয়েন" চলচ্চিত্র ধারাবাহিকের দ্বিতীয় প্রিকুয়াল "অ্যালিয়েন: কভেন্যান্ট" চলচ্চিত্রে কাজ করেন। ২০১৮ সালে তিনি "দ্য কনজুরিং" চলচ্চিত্রের স্পিন-অফ "দ্য নান" এবং প্যাট্রিক নেসের ত্রয়ী উপন্যাস অবলম্বনে নির্মাণাধীন "কেওস ওয়াকিং" ছবিতে কাজ করেছেন। ২০১৮ সালের মার্চে তিনি স্পেনীয় টেলিভিশন ধারাবাহিক "গ্র্যান্ড হোটেল" অবলম্বনে নির্মিত এবিসি চ্যানেলের "গ্র্যান্ড হোটেল" ধারাবাহিকে অভিনয় করেন।
ইয়েরেভান মল

ইয়েরেভান মল () একটি আর্মেনীয় শপিং মল, এটি আর্মেনিয়ার রাজধানী ইয়েরেভানের আরশকুনয়াত এভিনিউ তে অবস্থিত। মলটি ২০১৪ সালে খোলা হয় এবং এটি ইয়েরেভানের বৃহত্তম শপিং মল, মোট দোকান সংখ্যা এবং আয়তন হিসাবে।
১১ মার্চ, ২০১৫ সালে, কারেফোর ​​হাইপারমার্কেটটি খোলা হয়।
আর্মেনিয়ার সবচেয়ে আধুনিক ও উদ্ভাবনমূলক চলচ্চিত্র থিয়েটার এবং ক্যাপ্টেন কিড এর ট্রেজার আইল্যান্ড, আর্মেনিয়ার সবচেয়ে বড় ইনডোর এন্টারটেইনমেন্ট সেন্টার, কিনোপার্ক, ইয়েরেভান মল এ অবস্থিত।
ইয়েরেভান মলটির প্রকল্পটি ২০১০ সালে ঘোষণা করা হয় এবং রাষ্ট্রপতি সার্জ সার্জসহান এর উপস্থিতিতে এটি ২০ ফেব্রুয়ারি ২০১৪ সালে খোলা হয়। কেন্দ্রটি ৫৯,০০০ বর্গ মিটার (৬৪০,০০০ বর্গফুট) এলাকা জুড়ে বিসৃত এবং ১২৫ টি দোকান ঘর আছে।
২০১৪ সালে, আর্মেনিয়ার সবচেয়ে বড় ইনডোর এন্টারটেইনমেন্ট সেন্টার ক্যাপ্টেন কিড এর ট্রেজার আইল্যান্ড, ইয়েরেভান মল এ খোলা হয়েছিল।
২০১৫ সালে, আর্মেনিয়ার প্রথম ও একমাত্র কারেফোর হাইপারমার্কেটটি ইয়েরেভান মল এ খোলা হয়েছিল। কারেফোর "প্রতিদিন কম দামে" স্লোগানের সাথে আর্মেনিয়াতে নিজেদের উপস্থাপিত হওয়ার পরিচয় দেয়। তারা ব্যবসা শৈলী অনুসারে কারেফোর আর্মেনিয়াতে খুচরো বাণিজ্যের একটি নতুন সংস্কৃতি নিয়ে এসেছিল এবং দাম এবং গুণমানের সর্বোত্তম সংমিশ্রণটি উপস্থাপন করেছিল।
২০১৫ সালে, ইয়েরেভান মল এ কিংসপার্ক মাল্টিপ্লেক্স মুভি থিয়েটার খোলা হয়েছিল।
ডিসেম্বরে ২০১৫ সালে, ইয়েরেভান মল আইওএস এবং অ্যানড্রইড স্মার্টফোনের জন্য তার মোবাইল অ্যাপ্লিকেশন চালু করেছে। এটি আর্মেনিয়ার প্রথম মল অ্যাপ্লিকেশন এবং সমস্ত অনবরত
বিক্রয় এবং প্রচারের তথ্য সরবরাহ করে। কয়েকটি বৈশিষ্ট্য এর মধ্যে, ইয়েরেভান মলের মোবাইল অ্যাপ্লিকেশন ব্যবহারকারীদের কিনোপার্ক বিভাগে, অনলাইন চলচ্চিত্র টিকিট ক্রয় করতে দেয়।
২০১৬ সালে, ইয়েরেভান মল তার গ্রাহক আনুগত্য প্রোগ্রাম, ক্লাব কার্ড প্রকল্পটি চালু করে, যা আর্মেনিয়ার বৃহত্তম কার্ডহোল্ডারের আনুগত্য প্রকল্প যাতে পুরষ্কারও ২৭ শে জানুয়ারী প্রথম ক্লাব কার্ড লটারি অনুষ্ঠিত হয়, যেখানে মিনি কপার বিলাসবহুল গাড়ি সহ শততম সক্রিয় কার্ডহোল্ডারদের ব্যয়সাধ্য পুরস্কার দেওয়া হয়।
২০১৬ সালে, আর্মেনিয়ার একমাত্র ম্যানগো ম্যান ইয়েরেভান মল এ খোলা হয়েছিল।
৫ ই ডিসেম্বর, ২০১৫ সালে, কুনোপারক মাল্টিপ্লেক্স মুভি থিয়েটারটি খোলা হয় মলের ভিতরে। কিনোপার্ক (৪ কে আল্ট্রা এইচডি) মানের প্রজেক্টর, ডলবি এটমস মানের শব্দ, সেরা প্রযুক্তি সঙ্গে ৬ টি হল। একটি প্রিমিয়াম হল, যার ৩০ টি স্ব-নিয়ন্ত্রিত আরামদায়ক আসন রয়েছে।
মলের মধ্যে ২০ টির বেশি খাদ্যদ্রব্য সরবরাহকারী, বেশ কয়েকটি ক্যাফে এবং একটি বড় ফুড কোর্ট আছে যারা বিশ্বের ১২ রকমের খাদ্য রন্ধনপ্রণালী সরবরাহ করে থাকে।
ইয়েরেভান মলে বিভিন্ন খুচরা বিক্রেতা:
দ্য সান অলসো রাইজেস

দ্য সান অলসো রাইজেস () হল মার্কিন সাহিত্যিক আর্নেস্ট হেমিংওয়ে রচিত উপন্যাস। এটি ১৯২৬ সালে প্রকাশিত হয়। এতে প্যারিস থেকে পাম্পলোনার সান ফার্মিন উৎসবে ষাঁড়ের দৌড় ও ষাঁড়ের যুদ্ধ দেখতে যাওয়া একদল মার্কিন ও ব্রিটিশ প্রবাসীদের গল্প বিবৃত হয়েছে। প্রকাশিত হওয়ার পর বইটি মিশ্র পর্যালোচনা অর্জন করে। হেমিংওয়ের জীবনীকার জেফ্রি মেয়ার্স লিখেন এই বইটিকে বর্তমান সময়ে "হেমিংওয়ের শ্রেষ্ঠকর্ম" বলে গণ্য করা হয়, এবং হেমিংওয়ে বিষয়ক পণ্ডিত লিন্ডা ওয়েগনার-মার্টিন এটিকে সবচেয়ে গুরুত্বপূর্ণ উপন্যাস বলে অভিহিত করেন। ১৯২৫ সালের অক্টোবর মাসে স্ক্রিবনার্স উপন্যাসটি মার্কিন যুক্তরাষ্ট্রে প্রকাশ করে। এক বছর পর জনাথন কেপ "ফিয়েস্টা" শিরোনামে লন্ডনে উপন্যাসটি প্রকাশ করেন।
হেমিংওয়ে বনি অ্যান্ড লিভরাইটের সাথে একটি চাল চালেন, যাতে তিনি "দ্য সান অলসো রাইজেস" উপন্যাসটি স্কিবনার্স থেকে প্রকাশ করতে পারেন। ১৯২৫ সালের ডিসেম্বরে তিনি শেরউড অ্যান্ডারসনকে আক্রমণ করে "দ্য টরেন্টস অব স্প্রিং" নামক একটি ব্যঙ্গাত্মক উপন্যাসিকা রচনা করেন এবং তাঁর প্রকাশক বনি অ্যান্ড লিভরাইটকে পাঠান। বনি অ্যান্ড লিভরাইট তাদের একজন সর্বোচ্চ বিক্রিত লেখকের বিরুদ্ধে ব্যঙ্গাত্মক রচনায় কষ্ট পায় এবং তাঁর সাথে তিনটি বই প্রকাশের চুক্তি বাতিল করে। এক সপ্তাহের মধ্যে হেমিংওয়ে স্ক্রিবনার্সের সাথে চুক্তিবদ্ধ হন। স্ক্রিবনার্স তাঁর "দ্য টরেন্টস অব স্প্রিং" ও তাঁর পরবর্তী সকল কাজ প্রকাশ করতে আগ্রহী হয়।
উপন্যাসটি এর রচনাশৈলীর জন্য প্রসিদ্ধ। একজন নব্য লেখক ও সাংবাদিক হেমিংওয়ে এজরা পাউন্ডের ধারস্থ হন। "সংস্কৃতির অনানুষ্ঠানিক মন্ত্রী তিনি নতুন প্রতিভাদের ধাত্রী" হিসেবে পাউন্ডের সুনাম ছিল, যিনি হেমিংওয়ের ছোটগল্পসমূহের ভুলগুলো ঠিক করে দিতেন ও নীল কালি দিয়ে দাগিয়ে দিতেন। পাউন্ডের কাছ থেকে হেমিংওয়ে তার আধুনিকতম রচনাশৈলী লব্ধ করেন, তিনি কম বিবৃতি ব্যবহার করতেন, আবেগবাদ এডিয়ে যেতেন এবং অর্থের ব্যাখ্যা ছাড়াই চিত্র ও দৃশ্য উপস্থাপন করতেন, বিশেষ করে বইয়ের উপসংহারে। অ্যান্ডার্স হ্যালেনগ্রেন লিখেন যেহেতু হেমিংওয়ে পাউন্ডের কাছ থেকে "বিশেষণের উপর বিশ্বাস ত্যাগ" করার উপায় শিখেন, তিনি নিজস্ব শৈলীর সৃষ্টি করেন, যেখানে "আবেগের দরজা বন্ধ করে আবেগকে চিরন্তন সত্যের পর্যায়ে নিয়ে যাওয়ার নান্দনিক ও মূল্যবোধ অনুসারে বিষয়বস্তুর উপর জোড় দিতেন।"
হেমিংওয়ের প্রথম উপন্যাস সন্দেহাতীতভাবে তাঁর শ্রেষ্ঠ ও সবচেয়ে গুরুত্বপূর্ণ এবং আধুনিকতাবাদী উপন্যাস। যদিও রেনল্ডস মনে করেন হেমিংওয়ে দার্শনিক দিক বিবেচনায় আধুনিকতাবাদী ছিলেন না। বইটিতে তাঁর সৃষ্ট চরিত্রাবলি ভবিষ্যৎ প্রজন্মের জন্য যুদ্ধ-পরবর্তী প্রবাসী প্রজন্মের সংক্ষিপ্তসার তোলে ধরে। অনেক পর্যালোচক, তন্মধ্যে এইচ. এল. মেনকেন একজন, হেমিংওয়ের লেখনীর ধরন, বক্তব্যের ব্যবহার, ও দৃঢ় লেখনীর প্রশংসা করেন।
মালয়ালম ব্রেইল

মালয়ালম ব্রেইল হচ্ছে ভারতী ব্রেইল লিপিসমূহের মধ্যে অন্যতম, যা ভারতীয় অন্যান্য বর্ণমালার মানের জন্যও উপযোগী।
বর্ণমালাসমূহ নিম্নরূপ। 
একটি যুক্তবর্ণ, এবং তামিল ব্রেইল-এর সাথে সম্পর্কযুক্ত কয়েকটি বর্ণ রয়েছে,
আরও কয়েকটা মাত্রা-বর্ণ,
Bharati Braille#Punctuation দেখুন
লক্ষ্মী আগরওয়াল

লক্ষ্মী আগরওয়াল (লক্ষ্মী দীক্ষিত, জন্ম ১ জুন, ১৯৯০) একজন ভারতীয় স্টপ অ্যাসিড অ্যাটাকের প্রচারক এবং এককন টিভি নিমন্ত্রণকর্তা। তিনি অ্যাসিড হামলায় শিকার একজন জীবিত নারী এবং অ্যাসিড আক্রমণে শিকারদের অধিকার প্রতিষ্ঠার জন্য কথা বলা একজন সাহসী নারী। তিনি ১৫ বছর বয়সে ৩২ বছর বয়সী এক ব্যক্তি গদ্দা ওরফে নাঈম খান কর্তৃক অ্যাসিড আক্রমণের শিকার হন। তার গল্প, অন্যদের মধ্যে, হিন্দুস্তান টাইমস দ্বারা অ্যাসিড হামলায় শিকারদের একটি ধারাবাহিকের মাধ্যমে বলা হয়েছিল। তিনি অ্যাসিডের বিক্রি নিষিদ্ধ করার জন্য ২৭,০০০ হাজার স্বাক্ষর সংগ্রহ সহ ভারতীয় সর্বোচ্চ আদালতে আবেদন করেন। তার দরখাস্তটির জন্য সর্বোচ্চ আদালত অ্যাসিড বিক্রি নিয়ন্ত্রণের জন্য কেন্দ্রীয় ও রাজ্য সরকারকে আদেশ দেয় এবং সংসদকে অ্যাসিড আক্রমণের বিরুদ্ধে মামলা করা সহজতর করে দেয়।
তিনি চানভ ফাউন্ডেশনের পরিচালক, ভারতে অ্যাসিড আক্রমণে জীবিতদের সাহায্য করার জন্য নিবেদিত একটি এনজিও। লাক্সমী যুক্তরাজ্যের মিশেল ওবামার দ্বারা ২০১৪ সালে আন্তর্জাতিক সাহসী নারী পুরস্কার পেয়েছেন। তিনি ভারতীয় এনডিটিভি হিসাবেও নির্বাচিত হন।.
লক্ষ্মী আগরওয়াল নতুন দিল্লির একটি মধ্যবিত্ত পরিবারে জন্মগ্রহণ করেন। লক্ষ্মী অ্যাসিড আক্রমণে শিকার হয় যখন,তখন তার বয়স ১৫ বছর ছিল।
এডুয়ার্ড বুখনার

এডুয়ার্ড বুখনার একজন জার্মান রসায়নবিদ। তিনি ১৯০৭ খ্রিষ্টাব্দে রসায়নে নোবেল পুরস্কার পান।
বুচার মিউনিখে একজন অসাধারণ ফরেনসিক মেডিসিনের চিকিৎসকের ঘরে জন্মগ্রহণ করেন। হান্স আর্নস্ট আগস্ট বুচার ছিলেন তাঁর বড় ভাই। ১৮৮৪ সালে তিনি মিউনিখের বোটানিক ইনস্টিটিউটের কার্ল নেগেলির সাথে রসায়ন এবং অ্যাডলফ ফন বায়ারের সাথে উদ্ভিদবিজ্ঞান বিষয়ে গবেষণা শুরু করেন। একটি নির্দিষ্ট সময় Erlangen এর হারমান এমিল ফিশারের সঙ্গে কাজ করার পরে , বুখনার থিয়দোর কার্টিয়াস এর অধীনে ১৮৮৮ খ্রিষ্টাব্দে মিউনিখ বিশ্ববিদ্যালয় থেকে ডক্টরেট ডিগ্রি অর্জন করেন। তিনি মার্সেসি যুদ্ধে মৃত্যুবরণ করেন এবং তাকে ফরাসী, রোমানিয়া থেকে জার্মান সৈন্যদের কবরস্থানে দাফন করা হয়।
বুচনার ১৮৮৯ সালে মিউনিখ বিশ্ববিদ্যালয়ে অ্যাডলফ ভন বেয়ারের জৈব পরীক্ষাগারে সহকারী প্রভাষক নিযুক্ত হন। ১৮৯১ সালে, তিনি একই বিশ্ববিদ্যালয়ে প্রভাষক পদে উন্নীত হন।
বুচনার ১৯০০ সালে লোটে স্টাহলকে বিয়ে করেন। প্রথম বিশ্বযুদ্ধের শুরুতে তিনি স্বেচ্ছায় কাজ করেন এবং পশ্চিমে এবং তারপর পূর্ব ফ্রন্টে যুদ্ধাস্ত্র-পরিবহন ইউনিটের কমান্ডার মেজর পদে উন্নীত হন।
১৯১৬ সালের মার্চ মাসে তিনি উর্জবার্গ বিশ্ববিদ্যালয় ফিরে আসেন। ১৯১৭ সালের এপ্রিল মাসে তিনি আবার স্বেচ্ছাসেবক হন। ১৯১৭ সালের ১১ আগস্ট, রোমানিয়ার ফোকানিতে অবস্থানকালে তিনি একটি খোলস খণ্ডে আক্রান্ত হন এবং দুই দিন পরে মারা যান। তিনি মারাতিটির যুদ্ধে মারা যান এবং তাকে রোমানিয়ার ফোকানি থেকে জার্মান সৈন্যদের কবরস্থানে দাফন করা হয়।
জাতীয় সমাজতান্ত্রিক দল (রব)

জাতীয় সমাজতান্ত্রিক দল (সংক্ষেপে জাসদ) বাংলাদেশের একটি রাজনৈতিক দল। এটি ১৯৮০ সালে মূল জাতীয় সমাজতান্ত্রিক দল বিভক্তির দ্বারা গঠিত হয়েছিল। ইনুর নেতৃত্বে মূল দল থেকে আলাদা করে বলার জন্য দলটিকে মাঝে মাঝে জাতীয় সমাজতান্ত্রিক দল (রব) (দলের প্রধান নেতা আ.স.ম. আব্দুর রব) হিসাবে উল্লেখ করা হয়। বাংলাদেশ নির্বাচন কমিশন দলটিকে জাতীয় সমাজতান্ত্রিক দল-জেএসডি নামে ডাকে।
বর্তমানে নিবন্ধিত দল জেএসডি এর সভাপতি আ.স.ম. আবদুর রব এবং সাধারণ সম্পাদক আবদুল মালেক। অন্য অংশ জাসদ এর সভাপতি হাসানুল হক ইনু। এই অংশ ১৪ দলীয় জোট এবং বর্তমান মহাজোট সরকারের সাথে শরিক দল।
মূল যন্ত্রাংশ নির্মাতা

মূল যন্ত্রাংশ নির্মাতা ( সংক্ষেপে OEM "ওইএম") বলতে এমন একটি ব্যবসা প্রতিষ্ঠানকে বোঝায় যাদের উৎপাদিত পণ্য অন্য একটি ব্যবসা প্রতিষ্ঠানের পণ্যের যন্ত্রাংশ বা যন্ত্র-উপাদান হিসেবে ব্যবহৃত হয়। দ্বিতীয় এই ব্যবসা প্রতিষ্ঠানটিকে মূল্য-সংযোজনকারী পুনঃবিক্রয়কারী নামে ডাকা হয়; কেননা প্রতিষ্ঠানটি মূল যন্ত্রাংশের সাথে অতিরিক্ত বৈশিষ্ট্য বা সেবা যোগ করে একটি সমাপ্ত পণ্য ক্রেতার কাছে বিক্রি করে। মূল্য-সংযোজনকারী পুনঃবিক্রয়কারী প্রতিষ্ঠানটি মূল যন্ত্রাংশ নির্মাতার সাথে ঘনিষ্ঠভাবে কাজ করে থাকে। প্রায়শই মূল যন্ত্রাংশ নির্মাতা মূল্য-সংযোজনকারী পুনঃবিক্রয়কারীর চাহিদা ও প্রয়োজনমাফিক বৈশিষ্ট্যাবলি অনুযায়ী তাদের যন্ত্রাংশের নকশার পরিবর্তন সাধন করে থাকে।
উদাহরস্বরূপ ঐতিহ্যগতভাবে একটি মোটরগাড়ি নির্মাতা প্রতিষ্ঠান হল এক ধরনের মূল্য-সংযোজনকারী পুনঃবিক্রয়কারী প্রতিষ্ঠান। কেননা একটি মোটরগাড়ির বিভিন্ন যন্ত্রাংশ যেমন নির্গম নল, গতিরোধক বেলন, ইত্যাদি বিভিন্ন মূল যন্ত্রাংশ নির্মাতা প্রতিষ্ঠান প্রস্তুত করে থাকে। এই যন্ত্রাংশগুলি পরে একটি মোটরগাড়ি নির্মাতা কিনে নেয় এবং এগুলিকে সংযোজন করে একটি পূর্ণাঙ্গ সমাপ্ত মোটরগাড়ি নির্মাণ করেন। সমাপ্ত গাড়িটি এরপর গাড়ি বিক্রেতা ব্যবসায়ীদের কাছে বিপণন করে একেকজন ক্রেতার কাছে বিক্রি করা হয়।
বাংলাদেশ–যুক্তরাজ্য সম্পর্ক

বাংলাদেশ-যুক্তরাজ্য সম্পর্ক বলতে বাংলাদেশ ও যুক্তরাজ্যের মধ্যে দ্বিপাক্ষিক সম্পর্ককে বোঝায়। বাংলাদেশ ও যুক্তরাজ্য উভয়ই কমনওয়েলথ অব নেশনস এবং জাতিসংঘের সদস্য।
ব্রিটেন ও বাংলাদেশের মধ্যে সম্পর্ক ব্রিটিশ ভারত থেকে শুরু। বাংলাদেশের স্বাধীনতা যুদ্ধের সময় পালিয়ে যাওয়া কূটনীতিকদের ব্রিটেন আশ্রয় দেয়। ব্রিটিশ সরকার, রাজনীতিবিদ এবং গণমাধ্যম বাংলাদেশে অত্যাচারের সমালোচনা করে এবং মুক্তি বাহিনীর জন্য সহানুভূতি প্রদর্শন করে। ১৯৭২ সালের ৪ ফেব্রুয়ারি ব্রিটেন বাংলাদেশকে স্বীকৃতি দেয়, এর ফলে পরবর্তীতে ইউরোপীয় ও কমনওয়েলথের অন্যান্য দেশ থেকে বাংলাদেশ স্বীকৃতি লাভ করে এবং ১৯৭২ সালের ১৮ ই এপ্রিল বাংলাদেশকে কমনওয়েলথের অন্তর্ভুক্ত করা হয়। ১৯৭২ সালে ব্রিটেন বাংলাদেশের রাজধানী ঢাকায় একটি হাই কমিশন প্রতিষ্ঠা করে, বাংলাদেশে নিযুক্ত প্রথম ব্রিটিশ হাই কমিশনার ছিলেন এন্টোনি গোল্ড্‌স।
পশ্চিমা বিশ্বের মধ্যে সবচেয়ে বেশি প্রবাসী বাংলাদেশী ব্রিটেনে বসবাস করে। ব্রিটিশ বাংলাদেশী সম্প্রদায় যুক্তরাজ্যের বৃহত্তম অভিবাসী সম্প্রদায়। তারা প্রধানত ইস্ট লন্ডন, টাওয়ার হ্যামলেট্‌সে বসবাস করে। এখানে বসবাসকারী মোট জনসংখ্যার প্রায় ৩৩ শতাংশই বাংলাদেশী। জাতীয় আদম শুমারির তথ্যমতে প্রায় ৫,০০,০০০ প্রবাসী বাংলাদেশী ব্রিটেনে বসবাস করে, যাদের ৯৫ ভাগই সিলেটি। লন্ডনের বাইরেও যেমন ম্যানচেস্টার, ওয়েস্টমিনস্টার ইত্যাদিতে প্রচুর পরিমাণে সিলেটি প্রবাসী বাংলাদেশী বসবাস করে। ব্রিটেন ইউরোপের সর্ববৃহৎ ওপেন এয়ার এশীয় উৎসব বৈশাখী মেলা উৎযাপন করে থাকে, যা লন্ডনে অনুষ্ঠিত একটি বাংলাদেশী অনুষ্ঠান।
যুক্তরাজ্যে বাংলা জাতিগত প্রচার মাধ্যম, পৃথিবীর প্রাচীনতম ও বৃহত্তম বাংলা প্রচার মাধ্যম; ৫ টি টিভি চ্যানেল এবং ১২ টি বাংলা ও ইংরেজি জাতিগত দৈনিক / সাপ্তাহিক পত্রিকার মাধ্যমে উল্লেখযোগ্য খ্যাতির সাথে পরিচালনা করছে। এই প্রচার মাধ্যম বাংলাদেশ এবং বাংলাদেশী সংস্কৃতি সম্পর্কে দ্বিতীয় এবং তৃতীয় প্রজন্মের ব্রিটিশ-বাংলাদেশীদের মধ্যে সচেতনতা সৃষ্টির জন্য প্রশংসনীয় কাজ করছে।
বাংলাদেশী প্রধানমন্ত্রী শেখ হাসিনা লন্ডনে গার্ল সামিটের জন্য ইউকে যান। আরো উল্লেখযোগ্যভাবে, এই সফর ২০১৪ সালের নির্বাচনের পর শেখ হাসিনার কোন পশ্চিমা দেশে প্রথম সফর। প্রধানমন্ত্রী শেখ হাসিনা ব্রিটিশ প্রধানমন্ত্রী ডেভিড ক্যামেরনের সঙ্গে গার্ল সামিটে অংশগ্রহণের ইতিবাচক ফলাফল ব্যাখ্যা করার জন্য বাংলাদেশ-ব্রিটেনের দ্বিপাক্ষিক সম্পর্কের ওপর জোর দিয়েছেন।
২০০৭ থেকে ২০১২ সালের মধ্যে দ্বিপাক্ষিক পণ্য ও সেবার ক্ষেত্রে ১১৯% বৃদ্ধি পেয়েছে। যুক্তরাজ্য ২০১৩ সালে বাংলাদেশে ৪৫০ মিলিয়ন পাউন্ডের পণ্য ও সেবার রপ্তানি করে। এর মধ্যে ৭১% ছিল সেবাভিত্তিক। ২০১৪ সালে পণ্য রপ্তানি ছিল ১৩১ মিলিয়ন পাউন্ডে। ২০১৩ সালে বাংলাদেশে যুক্তরাজ্যের প্রধান রপ্তানি ছিল চিকিত্সার উদ্দেশ্যে পারমাণবিক চুল্লি, বয়লার, যন্ত্রপাতি ও যান্ত্রিক প্রয়োগ / বৈদ্যুতিক যন্ত্রাংশ ও সরঞ্জাম / সাউন্ড রেকর্ডার এবং পুনরূত্পাদনকারক, টেলিভিশন ইমেজ এবং সাউন্ড রেকর্ডার এবং প্রডাক্টর, এবং অংশ / জিনিসপত্র, লোহা ও ইস্পাত অবশিষ্ট, খাদ্য শিল্পের বর্জ্য, গবাদি পশুর জাব।
২০১২-২০১৩ অর্থবছরে বাংলাদেশ যুক্তরাজ্যে ২.২ বিলিয়ন ডলারের পণ্য রপ্তানি করে এবং যুক্তরাজ্য থেকে ২ বিলিয়ন ডলারের পণ্য ও সেবা আমদানি করে।
২০১৮ পাকিস্তান ক্রিকেট দলের স্কটল্যান্ড সফর

পাকিস্তান জাতীয় ক্রিকেট দল খেলার জন্য স্কটল্যান্ড সফর করে, যা ১২ থেকে ১৩ জুন ২০১৮-এ অনুষ্ঠিত হয়। এ ম্যাচ দ্য গ্রাঞ্জ ক্লাব, এডিনবরা। পাকিস্তান গত ২৩ মে স্কটল্যান্ড সফরে দুই একদিনের আন্তর্জাতিক খেলতে গিয়েছিল। উভয় দলের গ্রুপ পর্যায়ে একটি টি২০আই ক্রীড়ানুষ্ঠানের মধ্যে পূরণ সর্বশেষ ২০০৭ আইসিসি বিশ্ব টুয়েন্টি২০ টুর্নামেন্ট। এটি প্রথমবারের মতো স্কটল্যান্ড একটি পুরো সদস্যের পক্ষে একটি টি-টোয়েন্টি ম্যাচে খেলেছে।
ফর হুম দ্য বেল টোলস

ফর হুম দ্য বেল টোলস () মার্কিন সাহিত্যিক আর্নেস্ট হেমিংওয়ে রচিত ইংরেজি ভাষার উপন্যাস। এটি ১৯৪০ সালে প্রকাশিত হয়। এতে স্পেনের গৃহযুদ্ধের সময়ে রবার্ট জর্ডান নামে একজন তরুণ মার্কিনের গল্প বর্ণিত হয়েছে। ডিনামিটার হিসেবে তাকে সেগোভিয়া শহরে আক্রমণকালে একটি ব্রিজ উড়িয়ে দেওয়ার দায়িত্ব দেওয়া হয়েছিল।
"দ্য সান অলসো রাইজেস", "আ ফেয়ারওয়েল টু আর্মস" ও "দ্য ওল্ড ম্যান অ্যান্ড দ্য সী"-এর সাথে যৌথভাবে এই উপন্যাসটিকে হেমিংওয়ের অন্যতম সেরা কাজ বলে গণ্য করা হয়।
আর্নেস্ট হেমিংওয়ে "ফর হুম দ্য বেল টোলস" বইটি ১৯৩৯ সালে কিউবার হাভানা, ফ্লোরিডার কি ওয়েস্ট ও আইডাহোর সান ভ্যালিতে অবস্থানকালীন রচনা করেন। কিউবায় হোটেল আম্বোস-মুন্ডোসে থাকাকালীন তিনি বইটির পাণ্ডুলিপি নিয়ে কাজ করেন। হেমিংওয়ে নিউ ইয়র্ক সিটির ইন্টারকন্টিনেন্টাল নিউ ইয়র্ক বার্কলে হোটেলে থাকাকালীন ১৯৪০ সালের জুলাই মাসে উপন্যাসটি লেখা শেষ করেন এবং এটি অক্টোবরে প্রকাশিত হয়। এটি হেমিংওয়ের স্পেনের গৃহযুদ্ধের অভিজ্ঞতা লব্ধ এবং এর মুখ্য চরিত্র রবার্ট জর্ডান রিপাবলিকানদের হয়ে স্পেনীয় সৈন্যদের সাথে যুদ্ধ করেন। ১৯৪০ সালের ২১শে অক্টোবর প্রকাশিত বইটির প্রথম সংস্করণের ৭৫,০০০ কপি বিক্রি হয়।
অ্যাক্রস দ্য রিভার অ্যান্ড ইনটু দ্য ট্রিজ

অ্যাক্রস দ্য রিভার অ্যান্ড ইনটু দ্য ট্রিজ () হল মার্কিন সাহিত্যিক আর্নেস্ট হেমিংওয়ে রচিত ইংরেজি ভাষার উপন্যাস। এটি ১৯৫০ সালে চার্লস স্ক্রিবনার্স সন্স থেকে প্রকাশিত হয়। এর পূর্ববর্তী বছরে উপন্যাসটি ধারাবাহিকভাবে "কসমোপলিটান" সাময়িকীতে প্রকাশিত হয়। মার্কিন যুক্তরাষ্ট্রের গৃহযুদ্ধের কনফেডারেট জেনারেল টমাস জে. (স্টোনওয়েল) জ্যাকসনের শেষ উক্তি "লেট আস ক্রস অভার দ্য রিভার অ্যান্ড রেস্ট আন্ডার দ্য শেড অব দ্য ট্রিজ" থেকে বইটির শিরোনাম গ্রহণ করা হয়। উপন্যাসটিতে পঞ্চাশ বছর বয়সী কর্নেল রিচার্ড ক্যান্টওয়েলের জীবনের পূর্বস্মৃতি ও তার প্রথম বিশ্বযুদ্ধকালীন অভিজ্ঞতা বর্ণিত হয়েছে।
আর্নেস্ট হেমিংওয়ে ১৯৪৮ সালে এ.ই. হোচনারের সাথে পরিচিত হন, যখন হোচনার বিমান বাহিনীর চাকরি ছেড়ে দিয়ে "কসমোপলিটান" সাময়িকীতে "কমিশনপ্রাপ্ত এজেন্ট" হিসেবে যোগ দেন। হেমিংওয়ের নাম লেখকদের নামের তালিকায় ছিল, হোচনারের যাদের সাথে যোগাযোগ করতে হয়েছিল। তাই তিনি কিউবা যান এবং হেমিংওয়ের সাথে দেখা করতে চান ও তাকে একটি ছোট প্রবন্ধ লিখতে জমা দিতে বলেন। হেমিংওয়ে কোন প্রবন্ধ না লিখে তার পরবর্তী উপন্যাস "অ্যাক্রস দ্য রিভার অ্যান্ড ইনটু দ্য ট্রিজ" লিখে হোচনারের কাছে জমা দেন। "কসমোপলিটান" বইটিকে ধারাবাহিকভাবে পাঁচটি কিস্তিতে প্রকাশ করে।
"দ্য নিউ ইয়র্ক টাইমস"-এ জন ওহারা লিখেন, "বর্তমানে জীবিত সবচেয়ে গুরুত্বপূর্ণ সাহিত্যিক, শেকসপিয়ারের মৃত্যুর পর অন্যতম সেরা লেখক, একটি নতুন উপন্যাস প্রকাশ করেছেন। উপন্যাসটির শিরোনাম "অ্যাক্রস দ্য রিভার অ্যান্ড ইনটু দ্য ট্রিজ"। সাহিত্যিকটি আর কেউ নয়, তিনি আর্নেস্ট হেমিংওয়ে, সবচেয়ে গুরুত্বপূর্ণ, ১৬১৬ সালের পর মিলিয়ন সংখ্যক লেখকের মধ্যে অন্যতম সাহিত্যিক।" "দ্য নিউ ইয়র্ক টাইমস"-এ টেনেসি উইলিয়ামস লিখেন, "আমি এখন হেমিংওয়ের নতুন উপন্যাসের ছন্দোময়তা না শুনে ভেনিস যেতে পারি না। এটি সবচেয়ে দুঃখ ভারাক্রান্ত শহরের সবচেয়ে দুঃখ ভারাক্রান্ত উপন্যাস। যদি আমি বলি আমি মনে করি হেমিংওয়ের এটাই সেরা এবং সবচেয়ে সৎ কাজ, আপনারা আমাকে পাগল মনে করবেন। এটি সম্ভবত জনপ্রিয় একটি বই হবে। সমালোচকগণ হয়ত বইটিকে রুক্ষভাবে দেখবে। কিন্তু এর ছন্দোময়তা একজন মানুষের হৃদয়ের প্রত্যক্ষ উক্তি, যিনি সরাসরি প্রথমবার এই কথা বলছেন এবং তা আমার কাছে এটিকে হেমিংওয়ের সবচেয়ে ভাল কাজ বলে মনে হয়েছে।"
দ্য গার্ডেন অব ইডেন (উপন্যাস)

দ্য গার্ডেন অব ইডেন () হল আর্নেস্ট হেমিংওয়ের মরণোত্তর প্রকাশিত দ্বিতীয় উপন্যাস। এটি ১৯৮৬ সালে প্রকাশিত হয়। হেমিংওয়ে বইটির রচনা শুরু করেছিলেন ১৯৪৬ সালে এবং পরবর্তী ১৫ বছরে তিনি এর পাণ্ডুলিপি নিয়ে কাজ করেন। এই সময়ে তিনি "দি ওল্ড ম্যান অ্যান্ড দ্য সী", "দ্য ডেঞ্জারাস সামার", "আ মুভেবল ফিস্ট" ও "আইল্যান্ডস ইন দ্য স্ট্রিম" রচনা করেন।
মেলো যুক্তি দেখান এই গল্পের সূত্রপাত হয় যখন হেমিংওয়ে তার দ্বিতীয় স্ত্রী পলিন ফাইফারকে নিয়ে মধুচন্দ্রিমায় যান এবং হ্যাডলি রিচার্ডসনকে তালাক দেওয়ার কিছুদিন পর থেকে। পুরুষ মুখ্য চরিত্র হল যৌবনকালের লেখক নিজেই এবং আকর্ষণীয় ও ধনী নারী চরিত্রটি হল পলিন।
"দ্য গার্ডেন অব ইডেন" হেমিংওয়ের নবম উপন্যাস। এটি ১৯৮৬ সালে তার মৃত্যুর পঁচিশ বছর পরে প্রকাশিত হয়। চার্লস স্ক্রিবনার্স সন্স ১৯৮৬ সালের মে মাসে উপন্যাসটি প্রকাশ করে। বইটির প্রথম মুদ্রণের ১০০,০০০ কপি বিক্রি হয়।
"দ্য গার্ডেন অব ইডেন" বইতে হেমিংওয়ের নারী-পুরুষ সম্পর্কের বিশ্লেষণসহ লিঙ্গ ভূমিকার বৈপরীত্য দেখিয়েছেন। হেমিংওয়ের জীবনীকার জেমস মেলোর যুক্তি অনুসারে, "দ্য গার্ডেন অব ইডেন" লেখার পূর্বে হেমিংওয়ের কল্পকাহিনীতে "যৌনতার প্রতিস্থাপনের ধারণা" স্পষ্ট ছিল না। ক্যাথরিন বর্ন ডেভিডকে তার গায়ের রঙ দিয়ে তার চুল রাঙা করাতে সম্মত করিয়েছিলেন, "যাতে মনে হয় তার জমজ।"
পাণ্ডুলিপি সম্পাদনার কারণে "দ্য গার্ডেন অব ইডেন" বইয়ের প্রকাশনা বিতর্কিত ছিল। সুজান সেইৎজ যুক্তি দেখান হেমিংওয়ে একটি নতুন দিকে নিয়ে যাচ্ছিলেন, যা সম্পাদনায় বাদ পড়ে যায়। তিনি মনে করেন সম্পাদনাটির মান খারাপ ছিল, এবং এতে কিছু লাইন, দৃশ্য ও পূর্ণ পরিচ্ছেদ বাদ পড়েছে। ফলাফল হেমিংওয়ের চিন্তাধারা প্রকাশ পায় নি।
জ্যাক এল. ওয়ার্নার

জ্যাক লিওনার্ড "জে. এল." ওয়ার্নার (; জন্ম: জ্যাকব ওয়ার্নার, ২ আগস্ট ১৮৯২ - ৯ সেপ্টেম্বর ১৯৭৮) ছিলেন একজন কানাডীয়-মার্কিন চলচ্চিত্র নির্বাহী। তিনি ওয়ার্নার ব্রস. স্টুডিওজের প্রধান ছিলেন। ওয়ার্নারের কর্মজীবনের ব্যপ্তি ছিল ৪৫ বছর এবং এই সময়ে তিনি তার সমকালীন হলিউড স্টুডিও মোঘলদের ছাড়িয়ে যান।
ওয়ার্নার ব্রস. স্টুডিওজের নির্মাণ বিভাগের সহযোগী প্রধান হিসেবে তিনি তার ভাই স্যাম ওয়ার্নারের সাথে কাজ করেন এবং চলচ্চিত্র শিল্পের প্রথম সবাক চলচ্চিত্রের প্রযুক্তি সংগ্রহ করেন। স্যামের মৃত্যুর পর জ্যাক তার অন্য দুই ভাই হ্যারি ও অ্যালবার্ট ওয়ার্নারদের সাথে দ্বন্দ্বে লিপ্ত হন। ১৯৫০-এর দশকে চলচ্চিত্র নির্মাণ কোম্পানির উপর তার ব্যাপক প্রভাব ছিল।
ওয়ার্নার ১৯৫৬ সালে গোল্ডেন গ্লোব সেসিল বি. ডামিল পুরস্কার এবং ১৯৫৯ সালে একাডেমি পুরস্কারের আরভিং জি. থালবার্গ স্মারক পুরস্কার লাভ করেন।
জ্যাক ওয়ার্নার ১৮৯২ সালে কানাডা অন্টারিওর লন্ডন শহরে জন্মগ্রহণ করেন। তার পিতামাতা পোল্যান্ডের ইহুদি অভিবাসী ছিলেন, যারা ইদ্দিশ ভাষায় কথা বলতেন। তার পিতা বেঞ্জামিন ওয়ার্নার ছিলেন পোল্যান্ডের ক্রাস্নোসিয়েল্ক থেকে আগত মুচি এবং তার মাতা পার্ল লিয়া এইচেলবম। জ্যাক তার পিতামাতা পাঁচজন জীবিত সন্তানের একজন ছিলেন। ১৮৭৬ সালে বিয়ের পর পোল্যান্ডে অবস্থানকালীন তার পিতামাতার তিন সন্তান জন্মগ্রহণ করে, তন্মধ্যে একজন অল্প বয়সেই মারা যান। তাদের মধ্যে জ্যাকের একজন জীবিত বড় ভাই ছিলেন হির্শ, যিনি পরবর্তীকালে হ্যারি নাম পরিচিত ছিলেন।
ইয়ংস্টাউনে ওয়ার্নার ভ্রাতাগণ বিনোদন শিল্পে তাদের প্রথম পরীক্ষামূলক পদক্ষেপ গ্রহণ করেন। বিংশ শতাব্দীর শুরুর দিকে স্যাম ওয়ার্নার স্থানীয় একজন বাসিন্দার সাথে অংশীদারী ব্যবসায় গড়ে তুলেন এবং শহরের ওল্ড গ্র্যান্ড অপেরা হাউজ ক্রয় করেন। এই অপেরা হাউজটি তিনি সস্তা ধরনের ভডেভিল ও ফটোপ্লের ভেন্যু হিসেবে ব্যবহার করতেন। এক গ্রীষ্ম চলার পর এই ব্যবসায় ক্ষতির সম্মুখীন হয়। স্যাম ওয়ার্নার পরবর্তীকালে স্থানীয় আইডোরা পার্কে আলোক প্রক্ষেপক হিসেবে চাকরি পান। তিনি তার পরিবারকে এই নতুন মাধ্যমের সম্ভাবনা সম্পর্কে বুঝাতে সমর্থ হন এবং একজন আলোক প্রক্ষেপকের নিকট থেকে একটি মডেল বি কিনেটোস্কোপ ক্রয়ের জন্য আলাপ করেন। ১,০০০ মার্কিন ডলারে ক্রয় করা প্রক্ষেপক যন্ত্রটিতে জ্যাক তার একটি ঘোড়া বন্ধক রেখে ১৫০ মার্কিন ডলার প্রদান করেন।
রেইনার ওয়াইস

রেইনার ওয়াইস (জন্ম ২৯ শে সেপ্টেম্বর, ১৯৩২) একজন মার্কিন পদার্থবিজ্ঞানী যিনি মহাকর্ষীয় পদার্থবিজ্ঞান এবং জ্যোতির্বিজ্ঞানে অবদানের জন্য পরিচিত। তিনি মার্কিন যুক্তরাষ্ট্রের খ্যাতনামা প্রযুক্তি শিক্ষা ও গবেষণা প্রতিষ্ঠান ম্যাসাচুসেটস ইন্সটিটিউট অফ টেকনোলজি-র (এমআইটি) পদার্থবিজ্ঞান বিষয়ে সংখ্যাতিরিক্ত অধ্যাপক এবং এলএসইউ-এর উপ-অধ্যাপক। তিনি লেজারের ইন্টারফেরোমেটিক কৌশ্ল আবিষ্কারের জন্য সুপরিচিত যা কিনা LEGO এর মৌলিক অপারেশন। তিনি COBE বিজ্ঞান কর্মী গ্রুপের চেয়ারম্যান ছিলেন।
তিনি ফরমিলাব হোলোমিটার পরীক্ষণের সদস্য, যা কোয়ান্টাম স্কেলে স্থান ও সময়ের বৈশিষ্ট্যগুলি পরিমাপ করতে এবং কোয়ান্টাম হোলফিকাল অস্থিরতার প্ল্যাংক-স্পষ্টতা পরীক্ষা প্রদানের জন্য একটি 40m লেজারের ইন্টারফেরোমিটার ব্যবহার করে।
LIGO আবিষ্কারে নিরবচ্ছিন্ন অবদান এবং মহাকর্ষীয় তরঙ্গ পর্যবেক্ষণের জন্য ২০১৭ সালে কিপ থর্ন এবং ব্যারি ব্যারিশের সাথে তাকে পদার্থবিজ্ঞানে নোবেল পুরস্কার প্রদান করা হয়
মোজাম্বিক প্রণালি

মোজাম্বিক প্রণালি (, , )ভারত মহাসাগরে একটি প্রণালি, যা দক্ষিণ-পূর্ব আফ্রিকার রাষ্ট্র মোজাম্বিক ও দ্বীপরাষ্ট্র মাদাগাস্কারের মধ্যে অবস্থিত। চ্যানেলটি প্রায়  দীর্ঘ এবং  চওড়া (সবচেয়ে অপ্রশস্ত অংশে) এবং এর গভীরতা ; মোজাম্বিক থেকে প্রায় ২৩০ কিমি (১৪৩ মা) এর দূরে। একটি উষ্ণ স্রোত, যা মোজাম্বিক স্রোত নামে পরিচিত, দক্ষিণদিকে প্রবাহিত হয় এবং দক্ষিণ আফ্রিকার পূর্ব উপকূলে গিয়ে আগুলহাস কারেন্ট নামে পরিচিত হয়।
আন্তর্জাতিক জলসম্পদ প্রতিষ্ঠানের (ইন্টারন্যাশনাল হাইড্রোগ্রাফিক অরগানিজেশন) সংজ্ঞায়িত সীমা অনূযায়ী মোজাম্বিক চ্যানেল নিম্নরূপ:
আইএইচও}} কর্তৃক দক্ষিণ আফ্রিকার উপকূলে সংজ্ঞায়িত হওয়া সত্ত্বেও, চ্যানেলের পশ্চিম সীমা দক্ষিণাঞ্চলীয় আফ্রিকার উপকূলে বা বিশেষ করে মোজাম্বিকের উপকূলের মতো আরও সঠিকভাবে সংজ্ঞায়িত করা হয়।
প্রিমেইরা এবং সেগুন্দাস দ্বীপপুঞ্জ
দ্বিতীয় বিশ্বযুদ্ধে 'মাদাগাস্কার-এর যুদ্ধ'-এর সময় এই সমুদ্রপ্রণালিতে সরাসরি যুদ্ধ হয়েছিল।
হুকু জলপ্রপাত

হুকু জলপ্রপাত (), হচ্ছে চীনের হুয়াংহো নদীতে সবচেয়ে বড় জলপ্রপাত, এবং চীনের দ্বিতীয় সর্ববৃহৎ জলপ্রপাত (হুয়াংগোশো জলপ্রপাতের পরে), এবং বিশ্বের সবচেয়ে বড় হলদে পানির জলপ্রপাত। 
এই জলপ্রপাতটি শানশি এবং শাআনশি প্রদেশকে বিভক্তকারী অংশে পড়েছে, ফেনশি নগরী থেকে পশ্চিমে, এবং য়িছুয়ান থেকে পূর্বে যেখানে জিনশিয়া গ্র্যান্ড ক্যানিয়নয়ের মধ্যদিয়ে হুয়াংহো নদী হয়ে মাঝখানে মিলিত হয়েছে। 
জলপ্রপাতটির আকার বিভিন্ন মৌসুমে পরিবর্তন হয়, সাধারণত প্রশস্ত থাকলেও বন্যা মৌসুমে তা বৃদ্ধি পেয়ে হয়ে যায়। এর উচ্চতা এর বেশি। হুকু পর্বত-এর দিকে অগ্রসর হওয়ার সময়, উভয় দিয়ে পাহাড় সারি দ্বারা বেষ্টিত হয়ে, জলপ্রপাতটি নিচের দিকে থেকে সরু হয়ে পতিত হয়েছে। পানির বেগ বৃদ্ধি পেয়ে উচ্চতা এবং চওড়া জলপ্রপাত তৈরি করেছে, দেখে মনে হয় বিশাল আকৃতির চাপাত্র থেকে পানি পড়ছে। এই কারণে এটি "হুকু" (আক্ষরিক অর্থে, "ফ্লাস্কের মুখ") জলপ্রপাত নামে পরিচিত।
নর্মা ক্রুজ

নর্মা ক্রুজ একজন গুয়াতেমালান মানবাধিকার কর্মী যিনি নারীদের বিরুদ্ধে সহিংসতা বিষয়ে কাজের জন্য পরিচিত।
৩ জুলাই ১৯৯৬ সাল থেকে তিনি ফান্ডাসিয়ন সোব্রেভিভিন্সের (সার্ভাইভার ফাউন্ডেশন) নেতৃত্বে আছেন যা গুয়াতেমালা শহর কেন্দ্রিক নারীদের অধীকার বিষয় নিয়ে কাজ করা একটি প্রতিষ্ঠান। এই প্রতিষ্ঠানটি ন্যায়বিচার ও সুরক্ষা চাইবার শত শত নারীকে মানসিক, সামাজিক ও আইনি সহায়তা প্রদান করে। যুক্তরাষ্ট্রের স্টেট অব ডিপার্টমেন্টের মতে, "২০০৭ সালে এই প্রতিষ্ঠান ৩০ জন ব্যক্তিকে খুঁজে পেতে সাহায্য করে যারা নারী হত্যার সাথে অভিযুক্ত।একই সাথে এনজিও টি মা দের কে প্রতিরক্ষার জন্য যুদ্ধ করে যাদের সন্তান চুরি করে অবৈধভাবে আন্তর্জাতিক পর্যায়ে পাচার করেথাকে।"
২০১১ সালে বসন্তে, বস্টনের আমেরিকান রেপারটরি থিয়েটার এবং সিস্টেম অফ দ্য ডাউনের সার্জ ট্যাঙ্কিডে, নর্মা ক্রুজ এবং তাদের সাতজন সক্রিয় কর্মীকে তাদের তৈরি প্রমেমেথিয়াস বাউন্ড উৎসর্গ করেন।
২০০৯ সালের মে থেকে, নর্মা ক্রুজকে টেক্সট মেসেজ ও ফোন দ্বারা ধর্ষণ ও হত্যার পুনরাবৃত্তিমূলক হুমকির মুখোমুখি হতে হয়; তার পরিবারও হুমকির প্রতিবেদন জানিয়েছে। যদিও গুয়াতেমালার সরকার তাকে পুলিশ সুরক্ষা দিয়েছিল, তবে হুমকিগুলি থাকা কালিন সময় তিনি তার কাজ চালিয়ে গেছেন এবং এ্যামনেস্টি ইন্টারন্যাশনাল তার কর্মকে ২০১১ সালে একটি "অগ্রাধিকার বিষয়" বলে অভিহিত করেছে। মার্চ ২০১১ সালে, তার প্রতিষ্ঠান একটি মোলোটোভ ককটেল দ্বারা ক্ষতিগ্রস্ত হয়, যদিও আক্রমণে কেউ আঘাত হয়নি।
সুআদ আল্লামী

সুআদ আল্লামী একজন নারী অধিকার কর্মী। তার মা তাকে শিক্ষার জন্য উৎসাহিত করেছিলেন, যদিও তিনি নিজে থেকে অশিক্ষিত ছিলেন। আল্লামী নারী অধিকারের আইনজীবী হয়ে উঠেন। তিনি ২০০৭ সালে এনজিও "উইমেন ফর প্রগ্রেস" প্রতিষ্ঠা করেন, এবং ২০১১ সাল অনুযায়ী তিনি নারীদের উন্নয়নের জন্য প্রতিষ্ঠানটিতে নির্দেশনা দেন। "উইমেন ফর প্রগ্রেস", আইনি সমর্থন, পেশাগত প্রশিক্ষণ, গার্হস্থ্য সহিংসতা পরামর্শ, চিকিৎসা বিষয়ক পরীক্ষা,স্বাক্ষরতা শিক্ষা,শিশুদের যত্ন এবং ব্যায়ামের সুযোগ সহ অনেক সেবা প্রদান করে।
আল্লামী সদর সিটি উইমেনস সেন্টার প্রতিষ্ঠা করেন; যেখানে তিনি নিজে সাদরে জন্মগ্রহণ করেছিলেন।
২০০৯ সালে তিনি আন্তর্জাতিক সাহসী নারী পুরস্কার পেয়েছিলেন। তার গ্লোবাল ভাইটাল ভয়েসেস অ্যাওয়ার্ড জেতায়,তিনি নিনা ম্যাগাজিনের সাথে একটা সাক্ষাৎকারে সম্মত হন যা পরবর্তিতে ব্যাপকভাবে প্রচারিত হয়।
ভারতীয় টেস্ট ক্রিকেটারদের তালিকা

এই নিবন্ধটি ভারতীয় টেস্ট ক্রিকেটারদের তালিকা সমন্ধে তথ্যসমৃদ্ধ।
আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট; যাতে টেস্ট পরিবারভূক্ত দু’টি ক্রিকেট দলের মধ্যে অনুষ্ঠিত হয়। ভারত ক্রিকেট দল ১৯৩২ সালে টেস্ট পরিবারভূক্ত হয়। ৮ জানুয়ারি, ২০২১ তারিখ পর্যন্ত ২৯৯জন ক্রিকেটার ভারত জাতীয় ক্রিকেট দলের হয়ে টেস্ট ক্রিকেটে অংশগ্রহণ করেছেন। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই খেলায় তাঁর প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।
পরিসংখ্যানটি ৮ জানুয়ারি, ২০২১ তারিখ অনুযায়ী সঠিক।
হাদিজাতো মানি

হাদিজাতো মানি (জন্ম ১৯৮৪ সালে) নাইজার থেকে একজন মানবাধিকার কর্মী ,যিনি দাসত্ব থেকে নিজেকে মুক্ত করার জন্য আইনি আদালতে লড়াই করেছেন।
১৯৮৪ সালে মানি নাইজারে জন্মগ্রহণ করেন। তিনি ৫০০ ডলারের বিনিময়ে বারো বছর বয়সে দাসত্বের কাজের জন্য বিক্রি হয়েছিলেন। নাইজারে ক্রীতদাস অবৈধ, কিন্তু ২০০৩ সাল থেকে এটি এখনও প্রায় দেখা যায়। তিনি তার প্রধানের জন্য কাজ করতেন এবং তিনটি সন্তানকে লালন করতেন। ব্যক্তি দাবি করেন যে তিনি তার স্ত্রী ছিল, তার দাস নয়। ফলস্বরূপ, তিনি অন্য মানুষ বিয়ে করায় তাকে দুই পত্নী গ্রহণে অভিযুক্ত করেন। মানিকে ছয় মাসের জন্য কারাগারে প্রেরণ করা হয় কিন্তু তাকে এই বিষয়ে মামলা দায়ের করার জন্য উৎসাহিত করা হয়।
আদালতে তার দোষ সাব্যস্ত হওয়ার দণ্ডাদেশ বানচাল করে দেয়ার পর তাকে ২০,০০০ মার্কিন ডলার ক্ষতিপূরণ দেয়া হয় এবং পরে ২০০৯ সালে সম্মানী হিসেবে আন্তর্জাতিক সাহসী নারী পুরস্কার প্রদান করা হয়। তিনি বিশ্বের ১০০ জন সর্বাধিক প্রভাবশালী ব্যক্তিদের মধ্যে ছিলেন যা টাইম ম্যাগাজিনে ২০০৯ এর তালিকায় প্রকাশ হয়।
ভেরনিকা মারচেনকো

ভেরনিকা মারচেনকো একজন রাশিয়ান কর্মী। ২০০৮ সালে তিনি এনজিও মাদার্স রাইট ফাউন্ডেশনের প্রধান ছিলেন,যা তিনি ১৯৮৮ সালে একজন ছাত্রী হিসেবে প্রতিষ্ঠা করেছিলেন।
মাদার্স রাইট ফাউন্ডেশন অমানবিক অবস্থার মুখোমুখি হওয়া ব্যক্তিদের বিষয়গুলির উপর কাজ করে, যেগুলি রাশিয়ান স্বেচ্ছাসেবকগণের মৃত্যু ঘটায়। পাশাপাশি মৃতদের পরিবারকে ক্ষতিপূরণ দিতে এবং সেই সকল মৃত্যৃতে যারা দোষী তাদের শাস্তি প্রদান করতে সহায়তা করে। গুন্ডামি বন্ধ করার জন্যেও কাজ করে। এই এনজিও প্রধানত বিদেশী অনুদানের অর্থায়ন দ্বারা পরিচালিত হয়।
মারচেনকো "ইউনস্ট" এর জার্নালেও কাজ করেছেন। ১৯৮৬ সালে তিনি সোভিয়েত সেন্ট্রাল টিভি দ্বারা সম্প্রচারিত "১২ তম স্টোরি" প্রদর্শনীতে ছিলেন এবং তিনি আন্তর্জাতিক যুব আন্দোলন "নেক্সট স্টপ সোভিয়েত" তে (১৯৮৭-১৯৯০) ছিলেন। ১৯৯৮ সালের নভেম্বর মাসে তাকে পাবলিক রেকগনিশন প্রাইজ পুরস্কার দেয়া হয় এবং ২০০২ সালের ডিসেম্বর মাসে রাশিয়ায় ওপেন সোসাইটি ইনস্টিটিউট তাকে নিঃস্বার্থ কাজের জন্য পুরস্কার প্রদান করেন। ২০০৯ সালে তিনি আন্তর্জাতিক সাহসী নারী পুরস্কার পেয়েছেন।
ভরতপুর বিধানসভা কেন্দ্র

ভরতপুর (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ৬৯ নং ভরতপুর বিধানসভা কেন্দ্রটি ভরতপুর-২ সমষ্টি উন্নয়ন ব্লক এবং আলুগ্রাম, ভরতপুর, সিজগ্রাম, আমলাই ও তালগ্রাম গ্রাম পঞ্চায়েত ভরতপুর-১ সমষ্টি উন্নয়ন ব্লক এর অন্তর্গত।
ভরতপুর বিধানসভা কেন্দ্রটি ১০ নং বহরমপুর লোকসভা কেন্দ্রের অন্তর্গত।
২০১১ সালের নির্বাচনে, আরএসপি এর ঈদ মহম্মদ তার নিকটতম প্রতিদ্বন্দ্বী কংগ্রেসের ডালিয়া বেগমকে পরাজিত করেন।
২০০৬, ২০০১, ১৯৯৬ এবং ১৯৯১ সালে রাজ্য বিধানসভা নির্বাচনে, আরএসপি'র ঈদ মহম্মদ ভরতপুর কেন্দ্র থেকে জয়লাভ করেন, কংগ্রেসের আফজাল হোসেন খানকে, নির্দলের দেবাশিষ চ্যাটার্জীকে, নির্দলের সত্য নারায়ণ ব্যানার্জীকে এবং কংগ্রেসের আব্দুল মালেককে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৮৭ সালে কংগ্রেসের সত্যপদ ভট্টাচার্য্য কংগ্রেসের খাইরুল খন্দকারকে পরাজিত করেন এবং ১৯৮২ এবং ১৯৭৭ সালে কংগ্রেস/নির্দলের আব্দুল মান্নানকে পরাজিত করেন।
কংগ্রেসের কুমার দীপ্তি সেনগুপ্ত ১৯৭২ সালে জয়ী হন। ১৯৭১ সালে নির্বাচনে সিপিআই (এম) -এর খন্দকার এমডি নুরে আহসান জয়ী হন। কংগ্রেসের সত্যপদ ভট্টাচার্য ১৯৬৯ সালে জয়ী হন। কংগ্রেসের এস সিনহা ১৯৬৭ সালে জয়ী হন। ১৯৬২ সালে আরএসপি'র শম্ভু গোপাল দাস বিজয়ী হন। কংগ্রেসের গোলবদন ত্রিবেদী ১৯৫৭ সালে জয়ী হন। স্বাধীন ভারতের প্রথম নির্বাচন ১৯৫১ সালে কংগ্রেসের বিজয়নেন্দ্র নারায়ণ রায় ভরতপুর আসন জয়লাভ করেন।
প্ল্যাটফর্ম স্ক্রিন ডোর

প্ল্যাটফর্ম স্ক্রিন ডোর বা প্ল্যাটফর্ম পর্দা দরজা (PSDs) এবং প্ল্যাটফর্ম প্রান্ত দরজা (PEDs) হল এমন পদ্ধতি মা দিয়ে পাতাল রেল স্টেশনে ট্রেন লাইন থেকে প্ল্যাটফর্মকে পৃথক করে। এই দরজা ব্যবস্থাটি বিশ্বব্যাপী মেট্রো রেল ব্যবস্থাগুলির তুলনায় অপেক্ষাকৃত কিছু নতুন প্রতিষ্ঠিত মেট্রো ব্যবস্থার জন্য পুনর্বিন্যাস করা হয়েছে। ব্যাপকভাবে নতুন এশিয়ীয় ও ইউরোপীয় মেট্রো ব্যবস্থায় ব্যবহার করা হচ্ছে প্ল্যাটফর্ম স্ক্রিন ডোর।
প্ল্যাটফর্ম স্ক্রিন ডোরের সাথে বিশ্বের প্রথম স্টেশনগুলি হল লেনিনগ্রাদ মেট্রো লাইন ২-এর দশটি স্টেশন যা ১৯৬১ সাল এবং ১৯৭২ সালের মধ্যে খোলা হয়েছিল। প্ল্যাটফর্ম "দরজা" আসলে স্টেশন প্রাচীরের মধ্যে খোলার হয়, যা প্ল্যাটফর্মের ছাদ থেকে সমর্থিত বা ছাদের সঙ্গে যুক্ত। দশটি স্টেশনের দ্বীপ প্ল্যাটফর্মগুলির সাথে সংযুক্ত ট্রেন টানেলগুলি টানেল বোরিং মেশিন (টিবিএম) দিয়ে তৈরি করা হয়েছিল এবং দ্বীপের প্ল্যাটফর্ম আসলে দুটি ট্রেন টানেলের মধ্যে একটি পৃথক তলদেশে অবস্থিত ছিল। সাধারণত, টিবিএমগুলি স্টেশনগুলির মধ্যে গভীর স্তরের টানেলগুলি তৈরি করে, যখন স্টেশন তৈরি করা হয় টানেল বোরিং মেশিন ছাড়াই এবং ট্র্যাক এবং প্ল্যাটফর্ম উভয় নির্মাণ করা হয় এই সময়ে। যাইহোক, সেন্ট পিটার্সবার্গ মেট্রোর ক্ষেত্রে, টিবিএমগুলি দশটি স্টেশনগুলির মধ্য দিয়ে চলতে থাকা একটানা টানেলকে নির্মাণ করে, এবং স্টেশনগুলিকে ভল্টগুলিতে নির্মাণ করা হয় যেগুলি কেবল প্ল্যাটফর্ম দ্বারা অন্তর্ভুক্ত ছিল, যেটি ভল্টের পাশে ছোট প্রবেশপথের সাথে যাত্রীদের ট্রেনে প্রবেশের নির্দেশ দেয়।
১৯৮৭ সালে, সিঙ্গাপুর এমআরটি বিশ্বব্যাপী প্রথম স্থাপত্যের সীমাবদ্ধতার কারণে এবং নিরাপত্তার কারণে কাচের পিডিএসকে তার স্টেশনগুলিতে অন্তর্ভুক্ত করা। সব লাইনের সমস্ত ভূগর্ভস্থ স্টেশনগুলি তাদের উদ্বোধনের পর থেকে এই দরজাগুলি স্থাপন করা হয়েছে এবং ২০১১ সালের মধ্যে মাটির উপরের স্টেশনগুলিতে এই দরজা স্থাপন করা হয়েছে। দরজার নকশাগুলি তাদের স্থাপনের অবস্থান এবং সময় অনুসারে পৃথক।
দিল্লি মেট্রোতে দিল্লি বিমানবন্দর মেট্রো এক্সপ্রেস লাইন নভেম্বর ২০১৫ সাল থেকে প্ল্যাটফর্ম স্ক্রিন ডোর দিয়ে সজ্জিত, যা ইন্দিরা গান্ধী আন্তর্জাতিক বিমানবন্দরের সাথে সংযুক্ত এবং হলুদ লাইনের ছয়টি ব্যস্ততম স্টেশন অর্ধেক উচ্চতা প্ল্যাটফর্ম গেট দিয়ে সজ্জিত করা হয়েছে।
চেন্নাই মেট্রো-এর সমস্ত ভূগর্ভস্থ স্টেশনগুলিতে প্ল্যাটফর্ম স্ক্রিন ডোর ব্যবহার করা করা হয়েছে।
দিল্লি মেট্রোতে দুটি নতুন লাইনের সমস্ত স্টেশনগুলিতে স্বয়ংক্রিয় প্ল্যাটফর্ম গেট স্থাপন করা হয়েছে যেমন, পিঙ্ক লাইন এবং ম্যাজেন্ডা লাইন।
কলকাতা মেট্রো লাইন ১-এ প্ল্যাটফর্ম স্ক্রিন দরজাগুলি স্থাপন করার পরিকল্পনা রয়েছে এবং কলকাতা মেট্রো লাইন ২-এ প্ল্যাটফর্ম স্ক্রিন দরজাগুলি স্থাপন করা হয়েছে। বেঙ্গালুরুর নাম্মা মেট্রোতে, তার দ্বিতীয় ধাপের লাইনগুলির জন্য প্ল্যাটফর্মের দরজাগুলি স্থাপন করা হবে এবং ২০১৯ সালের মধ্যে এটি সম্পন্ন হবে বলে আশা করা হচ্ছে।
২০০৭ সালে সাংহাই মেট্রোতে একটি জনবহুল ট্রেনের দিকে প্লাটফর্ম থেকে যাত্রীরা যাত্রা শুরু করে ট্রেনে প্রবেশের জন্য, এই সময়ে একজন যাত্রী ট্রেনের দরজা ও প্ল্যাটফর্ম স্ক্রিন দরজার মাঝে আটকা পড়ে। ২০১৪ সালে বেইজিং সাবওয়েতে প্রায় একরকম মৃত্যুর ঘটনা ঘটেছিল- চীনে এমন ঘটনা গত কয়েক বছর ধরে চীনের মেট্রো রেলের প্ল্যাটফর্ম স্ক্রিন ডোরযুক্ত প্ল্যাটফর্মগুলিতে ঘটে চলেছে।
১৯৯৯ সাল থেকে ২০১২ সালের মধ্যে, লন্ডনের আন্ডারগ্রাউন্ডের প্ল্যাটফর্ম দরজাগুলি ৭৫ টি আঘাতের ঘটনায় জড়িত ছিল। আঘাতগুলি মাথা ও হাতে লেগেছিল বেশিরভাগ ক্ষেত্রে।
কেন্দ্রপাড়া

কেন্দ্রপাড়া () ভারতের ওড়িশা রাজ্যের কেন্দ্রপাড়া জেলার একটি শহর ও পৌরসভা এলাকা।
ভারতের ২০০১ সালের আদমশুমারি অনুসারে কেন্দ্রাপড়া শহরের জনসংখ্যা হল ৪১,৪০৪ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৪%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে কেন্দ্রাপড়া এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
গাঢ় লাল বোতল ব্রাশ

গাঢ় লাল বোতল ব্রাশ (বৈজ্ঞানিক নাম: "Melaleuca citrina" ইংরেজি নাম: common red, crimson or lemon bottlebrush, হচ্ছে মিরটাসি পরিবারের "মেলালুকা" গণের একটি বৃক্ষের প্রজাতি।
গাঢ় লাল বোতল ব্রাশের পল্লব সরু এবং ঝুলন্ত।এদের পাতা একান্তর, পুষ্পমঞ্জরী বেলনাকার, পাপড়ি ৫টি। জানুয়ারী থেকে ডিসেম্বর মাসের মধ্যে এদের ফুল ফোটে।
গ্রিগর ম্যাকগ্রিগর

গ্রিগর ম্যাকগ্রিগর (; জন্ম: ৩১ আগস্ট, ১৮৬৯ - মৃত্যু: ২০ আগস্ট, ১৯১৯) স্কটল্যান্ডের এডিনবরার মার্চিস্টন এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ও রাগবি খেলোয়াড় ছিলেন। ১৮৯০ থেকে ১৮৯৩ সময়কালে ইংল্যান্ড ক্রিকেট দলের অন্যতম সদস্য ছিলেন।
ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্সের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ে সবিশেষ দক্ষতার পরিচয় দিয়েছেন তিনি।
স্কটল্যান্ডের এডিনবরার আর্জিলের জে.পি. ডোনাল্ড ম্যাকগ্রিগরের সন্তান গ্রিগর ম্যাকগ্রিগরের জন্ম ১৮৬৯ সালে। আপিংহামে বিদ্যালয় জীবন অতিবাহিত করেন। এরপর অক্টোবর, ১৮৮৭ সালে কেমব্রিজের জিসাস কলেজ থেকে ম্যাট্রিকুলেশন ডিগ্রী সম্পন্ন করেন। বিশ্ববিদ্যালয় জীবন শেষ করার পর লন্ডন স্টক এক্সচেঞ্জে কাজ করেছিলেন তিনি।
ক্রিকেটের পাশাপাশি রাগবি ইউনিয়নের খেলোয়াড় হিসেবেও তার সুনাম ছিল। স্কটল্যান্ডের পক্ষে রাগবি ও ইংল্যান্ডের পক্ষে ক্রিকেট খেলায় অংশ নিয়েছেন তিনি।
১৮৯২ সালে লর্ড শেফিল্ড ক্রিকেট দলের সাথে অস্ট্রেলিয়া গমন করেন। ১৮৯৮ থেকে ১৯০৭ সময়কালে মিডলসেক্সের পক্ষে উইকেট-রক্ষক হিসেবে প্রথম-শ্রেণীর ক্রিকেটে অংশ নেন। এ সময়েই কাউন্টি ক্লাবটির অধিনায়কের দায়িত্বে ছিলেন।
সমগ্র খেলোয়াড়ী জীবনে ইংল্যান্ডের পক্ষে ৮ টেস্টে অংশগ্রহণের সুযোগ হয় তার। ২১ জুলাই, ১৮৯০ তারিখে অস্ট্রেলিয়ার বিপক্ষে টেস্ট অভিষেক ঘটে গ্রিগর ম্যাকগ্রিগরের। ১৮৯১ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন।
গ্রিগর ম্যাকগ্রিগর রাগবি ইউনিয়নের ফুটবলার হিসেবে বেশ জনপ্রিয়তা অর্জন করেন। ১৮৯০ থেকে ১৮৯৬ সময়কালে কেমব্রিজের পক্ষে ক্লাব পর্যায়ের রাগবি ও স্কটল্যান্ডের পক্ষে আন্তর্জাতিক রাগবি খেলায় অংশ নেন।
১৮৮৯ ও ১৮৯০ সালে কেমব্রিজের সদস্যরূপে অক্সফোর্ডের বিপক্ষে ফুল ব্যাক অবস্থানে খেলেন। খেলায় তিনি চমৎকারভাবে রুখে দাঁড়ান ও অত্যন্ত নিখুঁততার সাথে বলে লাথি মারতেন। একই মৌসুমে কেমব্রিজের পক্ষে প্রথম অংশগ্রহণ করেন। এছাড়াও, প্রথমবারের মতো আন্তর্জাতিক ক্যাপ লাভ করেন। ১৮৯০ সালে হোম ন্যাশন্স চ্যাম্পিয়নশীপে স্কটিশ রাগবি ইউনিয়নের জন্য স্কটল্যান্ডের পক্ষে তিনটি আন্তর্জাতিক খেলার সবকটিতেই অংশ নেন।
১৮৯০ সালে উইলিয়াম পার্সি কার্পমেইলের নবগঠিত বার্বারিয়ান্সে যোগদানের জন্য আমন্ত্রিত হন। তিনি এ সফরকারী দলের মূল সদস্যরূপে ছিলেন। ১৮৯১ ও ১৮৯৩ সালের হোম ন্যাশন্স চ্যাম্পিয়নশীপে খেলেন। ১৮৯২ সালে লর্ড শেফিল্ড ক্রিকেট দলের সাথে অস্ট্রেলিয়া গমন করেন। ফলে ঐ বছর হোম ন্যাশন্স চ্যাম্পিয়নশীপে অংশ নিতে পারেননি।
১৮৯৪ সালে ইংল্যান্ড ও ওয়েলসের মধ্যকার রাগবি ইউনিয়নের খেলায় অংশগ্রহণ করেন। ১৮৯৬ সালে গ্ল্যাসগোর হ্যাম্পডেন পার্কে স্কটল্যান্ড-ইংল্যান্ডের খেলায় সর্বশেষ আন্তর্জাতিকে অংশগ্রহণ করেন গ্রিগর ম্যাকগ্রিগর।
১৮৯৬ সালে বার্ট্রাম ফ্লেচার রবিনসন লিখিত রাগবি ফুটবল গ্রন্থে ফুল ব্যাক প্লে শিরোনামে একটি অধ্যায় গ্রিগর ম্যাকগ্রিগর লিখেছিলেন। সাম্প্রতিককালে এ বইটির পুণঃপ্রকাশ করা হয়।
খেলোয়াড়ী জীবন থেকে অবসর গ্রহণ করার পর আমৃত্যু কোষাধ্যক্ষ হিসেবে কাজ করে গেছেন। ২০ আগস্ট, ১৯১৯ তারিখে লন্ডনের মেরিলেবোন এলাকায় ৪৯ বছর বয়সে গ্রিগর ম্যাকগ্রিগরের দেহাবসান ঘটে।